Mensjikovpalasset

Mensjikovpalasset (russisk: Меншиковский дворец) er et barokt byggverk i St. Petersburg, som ligger ved Store Neva på Vasilij-øya. Palasset var den første stenbygningen i byen. Siden 1981 har palasset vært et offentlig museum, som en del av Eremitasjen.

Palasset ble bygd fra 1710 som residens for guvernøren i St. Petersburg, general Aleksandr Danilovitsj Mensjikov. Bygget ble tegnet av den italienske arkitekten Giovanni Maria Fontana, senere av den tyske arkitekten Gottfried Schädel. Palasset ble åpnet i 1713, men byggingen holdt frem til 1727, da Mensjikov og hans familien ble forvist til Sibir og eiendomen konfiskert.

I 1731 ble en kadettskole etablert som tok i bruk palasset og et nabobygg. På slutten av 1800-tallet ble Mensjikovpalasset restaurert og tatt i bruk som museum for kadettkorpset. I 1924 ble museumssamlingene flyttet til Eremitasjen og andre museum. I perioden 1956-1981 ble palasset restaurert enda en gang og åpnet for publikum som en del av Eremitasjen med en samling av russisk kunst fra sent 1600-tall og tidlig 1700-tall.

 Referanser 

 Eksterne lenker 

  The State Hermitage Museum: Artikkel om restaureringen av Mensjikovpalasset 
  Worldwalk.info: Side om Mensjikovpalasset

Kategori:Kunstmuseer i Russland
Kategori:Museer i Russland
Kategori:Byggverk i St. Petersburg
Kategori:Museer etablert i 1981
Kategori:Byggverk fullført i 1727
Kategori:Verdensarven i Russland
Kategori:1981 i Russland